İnquşetiya bayrağı
İnquşetiya Respublikasının Dövlət Bayrağı (inquş Гӏалгӏай Республика паччахьалкxен байракх) — İnquşetiya Respublikasının əsas dövlət rəmzlərindən biridir. Mövcud bayraq 11 iyul 1999-cu ildə təsdiq edilmiş və 152 nömrəli qeydiyyat nişanı ilə Rusiya Federasiyasının Dövlət Heraldika Reyestrinə daxil edilmişdir. 11 iyul İnquşetiya Respublikasının Dövlət Bayrağı Günü kimi qeyd edilir. İnquşetiya Respublikası başçısının 11 sentyabr 2014-cü il tarixli fərmanı ilə 11 iyul tarixi İnquşetiyada tətil günü sayılır.